
 కారు ముస్సోరీ మెయిన్ రోడ్ మీద కొచ్చింది. సిద్ధార్ధ వచ్చి తాగుబోతు కావాలి. వ్యభిచారి కావాలి. అతడ్ని చూసి మహంత కుళ్ళి కుళ్ళి ఏడవాలి. దేశ్ ముఖ్ మాటలు గుర్తుకొస్తున్నాయి. తనకు ప్రేమ ముఖ్యం కాదు... తన వూరు క్షేమం ముఖ్యం. ఆయనకి తనిచ్చిన మాట ముఖ్యం. రెస్టారెంటు ముందు కారాగింది. దిగి డోర్ ని పట్టుకుని నిల్చుంది. "నాకు జవాబు చెప్పలేదు" సిద్ధార్ధ అడిగాడు. "సిద్ధార్ధా! అయామ్ సారీ! నువ్వు నాకు బోయ్ ఫ్రెండ్ వి మాత్రమే. లవర్ వి కావు. ఎందుకో తెలుసా? నేను నిన్ను ప్రేమించడం లేదు" చెప్పేసి గబుక్కున వెనక్కి తిరిగి రెస్టారెంటులోకి వెళ్ళిపోయిందామె. నిశాంత చెప్పిన మాటల్ని అర్ధం చేసుకోడానికి అయిదు నిమిషాలు పట్టింది అతనికి. నిజంగా నిశాంత తనని ప్రేమించడం లేదా? ఒక్కసారి అగాధంలోకి కూరుకుపోతున్నట్టుగా వుందతనికి. ప్యాలెస్ కు వెళ్ళాల్సిన అతని కారు నేరుగా ఓ బార్ ముందు ఆగింది. రెస్టారెంటుకొచ్చిన నిశాంత తన అసిస్టెంటుని పిల్చింది. సిద్ధార్ధని ఫాలో కమ్మని చెప్పింది. వాడు ఆఘమేఘాల మీద అతడి కారుని వెంబడించాడు. ఆ తర్వాత టేప్ రికార్డర్ లోని కేసెట్ తీసి కవర్లో పెట్టి దేశ్ ముఖ్ ఎడ్రస్ రాసి తనే స్వయంగా కొరియర్ సర్వీస్ కి అందజేసింది. నిన్ను నేను ప్రేమించడం లేదు... అన్న మాటను తన నోటిద్వారా విన్న అతని మనసు గాయపడుతుందని, ఆ తర్వాత అతను ప్యాలెస్ కు కాకుండా బార్ కు వెళతాడని తెలుసు నిశాంతకు. సిద్ధార్ధ బార్ లో తాగి పడిపోవాలి. ఆ విషయం దేశ్ ముఖ్ కు తెలవాలి. నిశాంత ప్లాన్ ఇది. అంతా నిశాంత అనుకున్నట్టుగానే జరిగింది.
   * * * *
 "వెరీగుడ్ మైడియర్ బేబీ! సిద్ధార్ధ బార్లో తాగి పడిపోయిన ఫోటోలు ఇప్పుడే నాకందాయి. నువ్వు పంపిన కేసెట్ కూడా అందిందనుకో" దేశ్ ముఖ్ గొంతులో కసి తీరుతోందన్న ఆనందాన్ని స్పష్టంగా గమనించింది నిశాంత. "ఫోటోలా? ఫోటోలు నేను పంపలేదు సర్!" "తెల్సు. ఎప్పుడు ఎక్కడ ఏం చెయ్యాలో నీకు తెలుసు కదూ... అలాగే ఇంకొంతమందికి కూడా తెలుసు." "అంటే... మీరు నా మీద కూడా నిఘా వేశారా?" కోపంగా అడిగిందామె. "తప్పదు బేబీ! వాళ్ళు నాకు ఎడిషనల్ ఇన్ఫర్మేషన్ పంపడానికే కాదు, అవసరమైతే నిన్ను రక్షించడానికి కూడా. బైదిబై... అతనిప్పుడు పూర్తిగా గ్రిప్ లోకి వచ్చాడు కదూ?" "అవును" "నెక్ట్స్ ఫేజ్ ఏంటో తెలుసా? అతను ఉమనైజర్ కావాలి. ఇప్పటివరకూ నీ ముద్దు స్పర్శతోనే పులకించిపోతున్న తను అమ్మాయి సుఖంలోని అనుభూతి తెలియాలి. మళ్ళీ మళ్ళీ ఆ అనుభూతి కోసం అతను పిచ్చికుక్కలా తిరగాలి. ఆ విషయం మహంతకు తెలిసి కుళ్ళి కుళ్ళి ఏడవాలి" నవ్వాడు. నవ్వి నవ్వి అలిసిపోయాడు దేశ్ ముఖ్. ఉమనైజర్... ఆ మాట వినగానే ఉల్లిపొర కాగితంలా వణికిపోయింది నిశాంత మనసు. "ప్రోగ్రాం చెపుతాను విను" దేశ్ ముఖ్ చెప్పడం ప్రారంభించాడు. "రేపు రాత్రి సరిగ్గా పదిగంటలకు హృషీకేశ్ లోని హోటల్ మేనకకు అతడ్ని తీసుకురా... బార్ లో కూర్చోపెట్టు... పదినిమిషాలు గడిచాక ఏదో వంకతో నువ్వు బయటకొచ్చేస్తావ్. బయటికొచ్చిన నువ్వు ముస్సోరీలోని నీ గెస్ట్ హౌస్ కొచ్చేస్తావ్." "మరి... అమ్మాయి..." ఏదో అడగబోయింది నిశాంత. "ఆ ఏర్పాట్లన్నీ ఎప్పుడో జరిగిపోయాయి. అతడ్ని పాడు చేయడానికి హైక్లాస్ కాల్ గర్ల్ పదిగంటల క్రితమే బొంబాయి నుంచి బయలుదేరింది. నీ పని నువ్వు సక్రమంగా చెయ్యి... విష్ యు గుడ్ లక్" ఫోన్ పెట్టేశాడు దేశ్ ముఖ్. హృషీకేశ్, హోటల్ మేనక, కాల్ గర్ల్... తనతో జీవితాన్ని పంచుకోవాలని కలలు కంటున్న సిద్ధార్ధను తనే పతనం దిశగా చేర్చడం... తన చేతుల్తో తను అతన్ని ఒక కాల్ గర్ల్ కి అప్పగించగలదా? నిశాంత మెదడంతా మొద్దుబారిపోయినట్లయి పోయింది. సరిగ్గా... పదినిమిషాలు గడిచాయి. టెలీఫోన్ మోగింది... రిసీవర్ అందుకుంది. "నేనే... దేశ్ ముఖ్ ను."
  
 "చెప్పండి సర్." "నీ చేతుల్తో నువ్వు అతడ్ని కాల్ గర్ల్ కి అప్పగించడానికి సందేహిస్తున్నావా?" "నో... నో సర్..." తత్తరపాటుతో అందామె. "నాకు తెలుసు. నీ మనసులో ఎక్కడో అతని మీద ప్రేముందని, రాజీవ్ గాంధీని పర్సనల్ గా అభిమానించే థాను తాను బాంబుగా మారడానికే నిర్ణయించుకుంది. ఎందుకో తెలుసా? పగ, కక్ష, కసి... ప్రేమను తుడిచెయ్. ఇంకో విషయం... నీ తండ్రి నువ్వు హైద్రాబాద్ రైలెక్కిన టైమ్ లోనే యాక్సిడెంటుకు గురయ్యాడు తెలుసా? డాక్టర్లు కుడికాలు తీసేశారు తెలుసా?" దిగ్భ్రాంతితో వింటోంది నిశాంత ఆ మాటల్ని. "నిజంగానా! మీకెలా తెలుసు? ఇప్పుడెలా వున్నాడు మా నాన్న?" ఆత్రుతతో అడిగిందామె. "మీ నాన్న ఆర్ట్ ఫిషియల్ కాలుతోనయినా నడిస్తే బాగుంటుంది కదూ?" "అవున్సార్." "మరో ఆలోచన లేకుండా అతడ్ని ఉమనైజర్ ని చెయ్యి... సరీగా మూడోరోజుకి మీ నాన్న కృత్రిమ కాలుతో నడిచే ఫోటోని నువ్వు చూస్తావు... ఆలోచించుకో" ఫోన్ పెట్టేశాడాయన. గిజగిజ లాడిపోయింది నిశాంత మనసు. తండ్రి రూపం ఒక్కసారి కళ్ళముందు కదలాడింది. అప్రయత్నంగా ఆమె కళ్ళంట కన్నీళ్ళొచ్చాయి. తను ఇరుక్కున్నది అగాధంలో కాదు... ఊబిలో తను బంధింపబడింది పంజరంలో కాదు... కత్తుల బోనులో... నడుస్తున్నది నిప్పుల వంతెన మీద. తప్పదు... తన తండ్రి కోసం, తన గ్రామం కోసం, తన బాల్యంని వెక్కిరించిన పేదరికాన్ని నాశనం చెయ్యాలంటే తప్పదు... తన మనసుని పూర్తిగా, శాశ్వతంగా చంపుకోక తప్పదు. అతన్ని తను ప్రేమించడం లేదు. అతను తనకేమీ కాడు. అప్రయత్నంగా కళ్ళల్లోంచి ఉబుకుతున్న కన్నీళ్ళను చేత్తో తుడుచుకుని లేచి నిలబడింది నిశాంత.
   * * * *

 kaaru mussori main rod meeda kochindi. siddhaardha vachi taagubotu kavali. vyabhichaari kavali. atadni chusi mahanta kulli kulli edavali. desh mukh maatalu gurtukostunnaayi. tanaku prema mukhyam kaadu... tana vuuru kshemam mukhyam. aayanaki tanicchina maata mukhyam. restarentu mundu kaaraagindi. digi dor ni pattukuni nilchundi. "naaku jawabu cheppaledu" siddhaardha adigaadu. "siddardha! ayam saarii! nuvvu naaku boy frend vi matrame. lower vi kaavu. enduko telusa? nenu ninnu preminchadam ledu" cheppesi gabukkuna venakki tirigi restarentuloki vellipoyindame. nisaanta cheppina maatalni ardham chesukodaniki ayidu nimishaalu pattindi ataniki. nijamgaa nisaanta tanani preminchadam leda? okkasari agaadhamloki koorukupotunnattugaa vundataniki. pales ku vellaalsina athani kaaru nerugaa oo bar mundu aagindi. restaarentukochina nisaanta tana asistentuni pilchindi. siddhaardhani falo kammani cheppindi. vaadu aaghameghaala meeda atadi kaaruni vembadinchaadu. aa tarvaata tape recarder loni cacet teesi kavarlo petti desh mukh edrus rasi tane swayamgaa korier survies ki andajesindi. ninnu nenu preminchadam ledu... anna maatanu tana notidwara vinna athani manasu gaayapadutundani, aa tarvaata atanu pales ku kakunda bar ku velataadani telusu nisaantaku. siddhaardha bar loo taagi padipovali. aa vishayam desh mukh ku telavaali. nisaanta plan idhi. antaa nisaanta anukunnattugaane jarigindi.
   * * * *
 "verigud midier baby! siddhaardha barlo taagi padipoyina photolu ippude nakandayi. nuvvu pampina cacet kuudaa andindanuko" desh mukh gontulo kasi teerutondanna aanandaanni spashtamgaa gamaninchindi nisaanta. "photola? photolu nenu pampaledu sar!" "telsu. eppudu ekkada yem cheyyaalo neeku telusu kadhuu... alaage inkontamandiki kuudaa telusu." "ante... meeru naa meeda kuudaa nigha vesara?" kopanga adigindame. "tappadu baby! vaallu naaku editional infermation pampadaanike kaadu, avasaramaite ninnu rakshinchadaaniki kuudaa. baidibai... atanippudu puurtigaa grip loki vachaadu kadhuu?" "avunu" "nects fage ento telusa? atanu umanaijar kavali. ippativarakuu nee muddu sparsatone pulakinchipotunna tanu ammai sukhamlooni anubhooti teliyaali. mallee mallee aa anubhooti kosam atanu picchikukkala tiragaali. aa vishayam mahantaku telisi kulli kulli edavali" navvaadu. navvi navvi alisipoyadu desh mukh. umanaijar... aa maata vinagaane ullipora kagitamla vanikipoyindi nisaanta manasu. "program cheputaanu vinu" desh mukh cheppadam praarambhinchaadu. "repu raatri sarigga padigantalaku hrisheekesh loni hotal menakaku atadni teesukura... bar loo koorchopettu... padinimishaalu gadichaaka edho vankatho nuvvu bayatakochestav. bayatikochina nuvvu mussoriloni nee gest hous kochestav." "mari... ammai..." edho adagaboyindi nisaanta. "aa erpatlanni eppudo jarigipoyayi. atadni paadu cheyadaaniki hyclas kaal gurl padigantala kritame bombai nunchi bayaluderindi. nee pani nuvvu sakramamgaa cheyyi... vish yu gud lak" fon pettesaadu desh mukh. hrisheekesh, hotal menaka, kaal gurl... tanatho jeevitaanni panchukovaalani kalalu kantunna siddhaardhanu tane patanam disagaa cherchadam... tana chetulto tanu atanni oka kaal gurl ki appaginchagaladaa? nisaanta medadanta moddubaaripoyinatlaya poyindi. sarigga... padinimishaalu gadichayi. telephone mogindi... recever andukundi. "nene... desh mukh nu."
  
 "cheppandi sar." "nee chetulto nuvvu atadni kaal gurl ki appaginchadaaniki sandehistunnava?" "noo... noo sar..." tattarapaatuto andame. "naaku telusu. nee manasulo ekkado athani meeda premundani, rajiv gaandheeni parsanal gaa abhimaaninche thaanu taanu bambuga maaradaanike nirnayinchukundi. enduko telusa? paga, kaksha, kasi... premanu tudichey. inko vishayam... nee tandri nuvvu haidrabad railekkina time lone accidentuku gurayyadu telusa? daaktarlu kudikaalu teesesaaru telusa?" digbhraantito vintondi nisaanta aa maatalni. "nijamgaanaa! meekela telusu? ippudela vunnadu maa naanna?" aatrutatoe adigindame. "mee naanna art fishial kalutonayina nadiste baguntundi kadhuu?" "avunsar." "maro aalochana lekunda atadni umanaijar ni cheyyi... sareegaa moodorojuki mee naanna krutrima kaalutho nadiche photoni nuvvu chustavu... aalochinchuko" fon pettesaadaayana. gijagija laadipoyindi nisaanta manasu. tandri roopam okkasari kallamundu kadalaadindi. aprayatnamgaa aame kallanta kanneellochaayi. tanu irukkunnadi agaadhamlo kaadu... oobilo tanu bandhimpabadindi panjaramlo kaadu... kattula bonulo... nadustunnadi nippula vantena meeda. tappadu... tana tandri kosam, tana graamam kosam, tana balyamni vekkirinchina paedarikaanni naasanam cheyyalante tappadu... tana manasuni puurtigaa, saasvatamgaa champukoka tappadu. atanni tanu preminchadam ledu. atanu tanakemi kaadu. aprayatnamgaa kallallonchi ubukutunna kanneellanu chetto tuduchukuni lechi nilabadindi nisaanta.
   * * * *